انا مسلمة بس ردودك علي المسيحيين ما اقنعتنيش و هما ردودهم عليك ما اقنعتنيش تقريبا بقيت في دوامة و مش عارفة مين الصح و مين الغلط المفروض النقاش يبقي بينك كمسلم دارس للمسيحية و بين مسيحي دارس للاسلام علشان كل واحد يواجه التاني بحججه و براهينه انما انك تواجه حد مش دارس و في الغالب سنه صغير فده غلط
القناعة ملهاش علاقة بصحة الأمر أو خطأه، يعني هم مقتنعين ان ربنا اكتر من كائن إلهي، هل دا معناه ان التوحيد غلط وكلامهم صح؟ لا. هم مقتنعين إن الكتاب المقدس كلام الله، رغم انه مختلف عن المخطوطات القديمة، ومُختلف في أسفاره بين الطوائف، والآباء اختلفوا في عدد أسفاره، وفوق دا كله= ملوش سند متصل زي القرآن. هل دا معناه انه كتاب إلهي؟ لا. فالقناعة أمر شخصي منفكّ عن صحة العقيدة وخطأها. ولو في مسيحي دارس، أهلا وسهلا، لكن بالبلدي كدا: احنا في صحرا :) ، محدش بيجرؤ على النقاش، ولو حد بدأه مش بيكمله، والواقع يشهد. اما نقطة اواجه حد مش دارس، فزي ما قلت قبل كدا: اللي عنده القدرة انه يفتح انترنت ويعمل حساب آسك او فيس بوك، ويكتب عالكيبورد= عنده القدرة انه يميز بطلان الشرك، وصحة التوحيد، مهما كان سنّه او صفته، ودا بديهي.